The Fighter

Το The Fighter είναι μια δραματική ταινία, παραγωγής 2010, σε σκηνοθεσία Ντέιβιντ Ο. Ράσελ (David O. Russell) και με πρωταγωνιστές τους Μαρκ Γουόλμπεργκ, Κρίστιαν Μπέιλ και Έιμι Άνταμς.

Η ταινία, η οποία είναι βασισμένη σε πραγματικά γεγονότα, πραγματεύεται τη ζωή ενός επαγγελματία μποξέρ, του «Ιρλανδού» Μίκυ Γουόρντ  και του μεγαλύτερου σε ηλικία ετεροθαλούς αδερφού του, Ντίκι Έκλαντ. Η Έιμι Άνταμς υποδύεται την αγαπημένη του Γουόρντ.

Πρόκειται για την τρίτη συνεργασία των Ράσελ και Γουόλμπεργκ μετά τις ταινίες Οι Τρεις Ήρωες (Three Kings, 1999)) και Το Νόημα της Ζωής και Πως να το Χάσετε (I Heart Huckabees, 2004).

 Πλοκή 
Ο Ιρλανδο-Αμερικανός Ντίκι Έκλαντ (Κρίστιαν Μπέιλ) είναι το καμάρι της εργατικής τάξης της περιοχής Λόουελ, στη Μασαχουσέτη. Στη σκιά του ζει ο ετεροθαλής αδελφός του και προπονητής του στην πυγμαχία, Μίκυ Γουόρντ (Μαρκ Γουόλμπεργκ).

Μετά από έναν αγώνα με τον Σούγκαρ Ρέι Λέοναρντ, ο Ντίκι Έκλαντ βυθίζεται στον εφιάλτη της εξάρτησης από το κρακ, της βίας και της φυλακής. Με την κατάρρευση του του Ντίκι, συντρίβονται και οι ελπίδες της οικογενείας του.

Σαν ένας αληθινός Ρόκυ, ο Μίκυ αγωνίζεται με τους δικούς του όρους και βγάζει την οικογένεια από την απόγνωση, με την άνοδό του στα ρινγκ. Ο Ντίκι βρίσκει παρηγοριά προετοιμάζοντας τον μικρό του αδερφό, ο οποίος τώρα αγωνίζεται με το όνομα «Ο Ιρλανδός» Μίκυ Γουόρντ, στο Πρωτάθλημα, εναντίον του Σι Νίαρυ.

 Ηθοποιοί και Χαρακτήρες 
 Μαρκ Γουόλμπεργκ στο ρόλο του Μίκυ Γουόρντ
 Κρίστιαν Μπέιλ στο ρόλο του Ντίκι Έκλαντ
 Έιμι Άνταμς στο ρόλο της Σαρλίν Φλέμινγκ
 Μελίσα Λίο στο ρόλο της Άλις Γουόρντ

 Box Office 
 Προϋπολογισμός: 25.000.000 δολάρια
 Θέση ανοίγματος: 4η
 Πρεμιέρα (άνοιγμα τριημέρου): 12.100.000 δολάρια
 Εισπράξεις στην Αμερική: 93.600.000 δολάρια
 Εισπράξεις στην Ελλάδα: 30.571 εισιτήρια 
 Παγκόσμιες εισπράξεις: 129.190.869 δολάρια

 Κριτικές 
 «Η ταινία "The Fighter" είναι τόσο δυνατή και ευαίσθητη, γιατί απεικονίζει τις εντάσεις που συχνά διχάζουν μια οικογένεια. Έχει να κάνει με την ειλικρινή περηφάνια, αλλά και την αλαζονεία που προκύπτει από τη δόξα, και περιγράφει την περίεργη ισορροπία ανάμεσα στα δύο.»
 «Αν νομίζετε ότι με το "Rocky" και το "Ranging Bull" αρχίζουν και τελειώνουν οι ταινίες σχετικά με το μποξ, απατάσθε. Το "The Fighter" του David O. Russel αποδεικνύει ότι αυτό το είδος των ταινιών εξακολουθεί να έχει ενδιαφέρον, ειδικά όταν ένας σκηνοθέτης αφηγείται μια κλασική ιστορία με τόσο διαφορετικό τρόπο.»

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερη Ταινία   υποψηφιότητα Σκηνοθεσία  Ντέιβιντ Ο. Ράσελ  υποψηφιότητα Β' Ανδρικού Ρόλου  Κρίστιαν Μπέιλ  νίκη Β' Γυναικείου Ρόλου  Μελίσα Λίο  νίκη Β' Γυναικείου Ρόλου  Έιμι Άνταμς  υποψηφιότητα Πρωτότυπο Σενάριο  Σκοτ Σίλβερ, Πωλ Ταμάσι & Έρικ Τζόνσον  υποψηφιότητα Μοντάζ  Πάμελα Μάρτιν  αναμένεταιΧρυσές Σφαίρες  Καλύτερη Ταινία - Δράμα   υποψηφιότητα Σκηνοθεσία  Ντέιβιντ Ο. Ράσελ  υποψηφιότητα Α' Ανδρικού Ρόλου - Δράμα  Μαρκ Γουόλμπεργκ  υποψηφιότητα Β' Ανδρικού Ρόλου Κρίστιαν Μπέιλ  νίκη Β' Γυναικείου Ρόλου Μελίσα Λέο  νίκη Β' Γυναικείου Ρόλου Έιμι Άνταμς  υποψηφιότηταScreen Actors Guild Awards  Καλύτερη Ανδρική Ερμηνεία σε Πρωταγωνιστικό Ρόλο  Μαρκ Γουόλμπεργκ  υποψηφιότητα Καλύτερη Ανδρική Ερμηνεία σε Δευτεραγωνιστικό Ρόλο  Κρίστιαν Μπέιλ  νίκη Καλύτερη Γυναικεία Ερμηνεία σε Δευτεραγωνιστικό Ρόλο  Μελίσα Λίο  νίκη Καλύτερη Γυναικεία Ερμηνεία σε Δευτεραγωνιστικό Ρόλο  Έιμι Άνταμς  υποψηφιότητα

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 The Fighter στο IMDB
 The Fighter στο Rotten Tomatoes

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2010
Κατηγορία:Ταινίες παραγωγής Paramount Pictures
Κατηγορία:Ταινίες παραγωγής The Weinstein Company
Κατηγορία:Αμερικανικές δραματικές ταινίες
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου
Κατηγορία:Αμερικανικές αθλητικές ταινίες
Κατηγορία:Πυγμαχικές ταινίες
Κατηγορία:Ταινίες γυρισμένες στη Μασαχουσέτη
Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου